text: SF-spidskandidat besøger det tyske mindretal
  24 maj 2017 kl. 03.58
  SFs spidskandidat til regionrådssvalget i Region Syddanmark, tidligere udenrigsminister Villy Søvndal, Kolding, besøger onsdag Haus Nordschleswig i Aabenraa og det tyske mindretal. 
  SFs spidskandidat til regionsvalget, tidligere udenrigsminister Villy Søvndal, Kolding, besøger onsdag Haus Nordschleswig i Aabenraa og det tyske mindretal.
  På programmet står en orientering om det tyske mindretals aktuelle situation ved blandt andet formanden for Bund Deutscher Nordschleswiger, Hinrich Jürgensen. Derudover vil det kommende regionsrådsvalg den 21. november også blive et emne.
  Det tyske mindretals eget politiske parti, Slesvigsk Parti, stiller også op til regionsrådsvalget i Region Syddanmark med Gösta Toft som spidskandidat, så SF og Villy Søvndal kan ikke forvente at hente stemmer i større tal blandt medlemmerne af det tyske mindretal i Danmark - men den tidligere udenrigsminister har altså alligevel fundet det væsentligt at blive orienteret om det tyske mindretals særlige forhold.
  
  